Калымскае нагор’е

Калымскае нагор’е, Гыдан — нагор’е на паўночным усходзе Расіі, пераважна Магаданскай вобласці.

Даўжыня каля 1300 км ад хрыбта Сунтар-Хаята на ўсход і паўночны ўсход да даліны р. Малы Анюй і вытокаў р. Анадыр. Аддзяляе басейн ракі Калымы ад рэк басейна Ціхага акіяна. Складаецца з плато, сярэднегорных хрыбтоў і масіваў. Вышыня да 1962 м.

На заходнім схіле клімат рэзка кантынентальны. Сярэднія тэмпературы ліпеня 8—10 °C, студзеня −40 °C. Лета сухое. Усходні схіл наветраны, вільготны. Сярэдняя тэмпература ліпеня 4 °C, студзеня да −20 °C.

 Літаратура 


Катэгорыя:Горныя сістэмы Азіі
Катэгорыя:Горы Расіі
Катэгорыя:Геаграфія Магаданскай вобласці